Henryk Roman Gulbinowicz

Henryk Roman Gulbinowicz (1923–2020) var en av Den katolske kirkes kardinaler og erkebiskop av Wroclaw (1976–2004). Han ble kreert til kardinal i 1985. Han mistet i 2020, ti dager før sin død, mange rettigheter etter at Vatikanet gjennomførte en etterforskning av beskyldinger om seksuelle overgrep.

 Liv og virke 
 Prest 
Han ble presteviet 18. juni 1950 av erkebiskop Romuald Jałbrzykowski av Vilnius (Wilno). 

Han utførte pastoralt arbeid i Białystok før han fra 1951 studerte videre på Det katolske universitetet Lublin, hvor han tok doktorgrad i moralteologi i 1955. Deretter virket han for det meste i undervisningsstillinger innen kirken.

 Titulærbiskop og apostolisk administrator av Białystok (formelt av Vilnius)
Han ble 12. januar 1970 utnevnt til titulærbiskop og apostolisk administrator av Białystok, det polske territoriet av erkebispedømmet Vilnius. Han ble bispeviet 8. februar av kardinal Stefan Wyszyński av Gniezno; medkonsekrerende var hjelpebiskopene Józef Drzazga og Kazimierz Jan Majdański.

 Erkebiskop av Wroclaw 
Han ble etter en lang drakamp mellom kirke og polske kommunistiske myndigheter utnevnt til erkebiskop av Wroclaw i 1976.

Myndighetene hadde blokkert en lang rekke andre kandidater til denne erkebispestolen, men ettersom de ikke hadde holdepunkter for å fastslå at Gulbinowicz skulle være særlig antikommunistisk og fordi erkebispestolen, i et tidligere tysk område der regjeringen ønsket å markere en polsk «normalisering», da hadde stått vakant i nærmere to år.

Han ble 80 år i 2003, men det var det ikke mange som visste da. I februar 2005 fortalte han imidlertid at da han som ung mann i det sovjetisk-okkuperte Vilnius fryktet å bli innkalt til sovjetisk militærtjeneste, oppgav et annet fødselsår enn det korrekte. Dermed får også hans eksepsjonelt lave prestevigselsalder (21 år, yngre enn det kirkeloven tillater) en forklaring – han var i virkeligheten eldre.

 Kardinal 
Gulbinowicz ble kreert til kardinal i 1985. Han fratrådte bispestolen i Wroclaw i 2004. Ettersom han var over aldersgrensen på 80 for stemmegivning ved pavevalg, kunne kan ikke ta fullt del i konklavet i april 2005 som skulle velge pave Johannes Paul IIs etterfølger.

Gulbinowicz mottok i 2008 Den hvite ørns orden fra Polens president.Lista osób odznaczonych przez Lecha Kaczyńskiego , oversikt over ordensutnevnelser til Den hvite ørns orden i Lech Kaczyńskis presidentperiode.

 Fratagelse av rettigheter 
Den 6. november 2020 bekjentgjorde Den hellige stols nuntius til Polen at en vatikansk etterforskning av påstander om seksuelt misbruk rettet mot kardinalen var avsluttet, og at  Gulbinowicz nå var «forbudt enhver form for celebrasjon eller offentlig fremtreden, og fra bruk av sine biskoppelige insignier, og var fratatt retten til en begravelse fra eller i en katedral». Han var også blitt beordret å donere en adekvat pengesum til St. Jozef-stiftelsen, opprettet av den polske bispekonferanse for ofre av seksuelle overgrep, for deres psykologiske assistanse, arbeidet mot overgrep, og for utdannelse av dem som er ansvarlig for beskyttelsen av mindreårige.vaticannews.va 7. november 2020, lest 9. november 2020

 Død 
Kardinal Gulbinowicz døde få dager etter sin vanærelse, den 16. november 2020 i Wroclaw, i en alder av 97 år.Si è spento il cardinale polacco Gulbinowicz Vaticannews.va

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Kardinal August Hlond (1881-1948) *1926
Kardinal Stefan Wyszyński (1901-1981) *1946
Kardinal Henryk Roman Gulbinowiczcatholic-hierarchy.org bgulbl, lest 9. november 2020

 Referanser 

 Eksterne lenker 

 Fyldige kardinalsbiografier på norsk – katolsk.no
 Biografi på The Cardinals of the Holy Roman Church

Kategori:Polske katolske biskoper
Kategori:Linjen Rebiba
Kategori:Polske kardinaler
Kategori:Den hvite ørns orden
Kategori:Personer fra Vilnius